ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική ανάκληση, λόγω πλάνης περί τα πραγματικά δεδομένα, της υπ’  αρ. 3805/09-11-2007
(Δ’38/2008) απόφασης αναδάσωσης του τότε Γενικού Γραμματέα Περιφέρειας Δυτικής Ελλάδας,
για έκταση 25.746,41 τ.μ (στη θέση ΑΓΙΑ ΑΝΝΑ),
επί της συνολικής έκτασης των 23.426 στρεμ. που
κηρύχθηκε αναδασωτέα λόγω πυρκαγιάς, στις
θέσεις Μπαμπίνης - φυτειών  - Παπαδάτου, των
πρώην Δήμων Αστακού και Φυτειών και νύν Ξηρομέρου, Π.Ε. Αιτ/νιας.
Κήρυξη ως αναδασωτέας έκτασης εμβαδού
2.444 τ.μ. στη θέση “Καγιάδι” εντός της δημόσιας
ΚΜ 5050 γαιών Αρχαγγέλου, Δήμου Ρόδου, Π.Ε.
Ρόδου.
ΑΠΟΦΑΣΕΙΣ
Αριθμ. 127607
(1)
Μερική ανάκληση, λόγω πλάνης περί τα πραγματικά δεδομένα, της υπ’ αρ. 3805/09-11-2007
(Δ’38/2008) απόφασης αναδάσωσης του τότε Γενικού Γραμματέα Περιφέρειας Δυτικής Ελλάδας,
για έκταση 25.746,41 τ.μ (στη θέση ΑΓΙΑ ΑΝΝΑ),
επί της συνολικής έκτασης των 23.426 στρεμ. που
κηρύχθηκε αναδασωτέα λόγω πυρκαγιάς, στις
θέσεις Μπαμπίνης - φυτειών - Παπαδάτου, των
πρώην Δήμων Αστακού και Φυτειών και νύν Ξηρομέρου, Π.Ε. Αιτ/νιας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Την παρ. 4 του άρθρου 44 του ν. 998/1979 (Α’ 289)
όπως προστέθηκε με το άρθρο 36 του ν. 3698/2008
(Α’ 198) και αντικαταστάθηκε με την παρ. 3 του άρθρου 35
του ν. 4280/2014 (Α’ 159).
3. Το ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπραγμά-
των δικαιωμάτων επί δασών και δασικών εν γένει εκτάσεων και άλλες διατάξεις» (Α’ 303).
4. Τις διαταγές του Υπουργείου Γεωργίας: α) 160417/
1180/8-7-1980, β) 182447/3049/24-9-1980, γ) 141823/
24-2-1983 και δ) 179171/3-9-1985.
5. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις»
(Α’112).
6. Την παρ. 8 του άρθρου 67 του ν. 4316/2014 (Α’ 270).
7. Την από 13-08-2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρκα-
γιές του Ιουλίου/Αυγούστου 2021 και συναφείς διατάξεις», η οποία κυρώθηκε με το άρθρο 2 του ν. 4824/2021
(Α’ 156).
8. Το π.δ. 29/2022 «Τροποποίηση του π.δ. 132/2017
Οργανισμός Υπουργείου Περιβάλλοντος και Ενέργειας
(Υ.Π.ΕΝ) (Α’ 160)» (Α’ 63).
9. Τα άρθρα 47-55 του Μέρους Β’ του ν. 4915/2022
«Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώπινου δυναμικού και
Οργανισμών Τοπικής Αυτοδιοίκησης, νομοθετικό πλαίσιο εκπαίδευσης των σπουδαστών/σπουδαστριών της
Εθνικής Σχολής Δημόσιας Διοίκησης και Αυτοδιοίκησης
για την ένταξη στον κλάδο Π.Ε. Επιτελικών Στελεχών, διατάξεις για την ολοκλήρωση της μεταφοράς των δασικών
υπηρεσιών στο Υπουργείο Περιβάλλοντος και Ενέργειας,
διατάξεις για την εφαρμογή του Εθνικού Σχεδίου Ανάκαμψης και Ανθεκτικότητας «Ελλάδα 2.0», Εθνική Σύ-
νταξη Ομογενών και άλλες επείγουσες διατάξεις» (Α’ 63).
10. Την υπό στοιχεία ΥΠΕΝ/ΔΔΥ/48478/3594/
16-05-2022 υπουργική απόφαση «Καθορισμός των διοικητικών λεπτομερειών μεταφοράς των δασικών υπηρε-
σιών, του αντίστοιχου προσωπικού και λοιπών θεμάτων
της παρ. 5 του άρθρου 3 της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με
το άρθρο 2 του ν. 4824/2021 (Α’ 156)» (Β’ 2415).
11. Την υπό στοιχεία ΥΠΕΝ/ΔΔΥ/50578/3749/
20-05-2022 (ΑΔΑ: ΨΓΒΩ4653Π8-ΩΧ6) εγκύκλιο του ΥΠΕΝ
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 216
22.04.2025 08:44:25
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 216/15.04.2025
«Εγκύκλιες οδηγίες για τη λειτουργία των Περιφερειακών
Δασικών Υπηρεσιών, χρήση λογότυπου».
12. Την υπό στοιχεία ΥΠΕΝ/ΔΔΥ/62511/4542/
17-6-2022 απόφαση του με θέμα: «Διαπιστωτική πράξη κατάταξης και τοποθέτησης του προσωπικού των
Περιφερειακών Δασικών Υπηρεσιών του ΥΠΕΝ» (ΑΔΑ:
ΩΔΑΕ4653Π8-ΙΒΥ).
13. Την υπό στοιχεία ΥΠΕΝ/ΔΝΕΠ/83988/2740 απόφαση «Εξουσιοδότηση υπογραφής «Με εντολή Υπουρ-
γού» του Υπουργού Περιβάλλοντος και Ενέργειας, «Με
εντολή Υφυπουργού» του Υφυπουργού Περιβάλλοντος
και Ενέργειας και «Με εντολή Γενικού Γραμματέα Δασών» του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του Υ.Π.ΕΝ., στους Προϊστάμενους των Επιθεωρήσεων
Εφαρμογής Δασικής Πολιτικής και στους Προϊστάμενους
των Διευθύνσεων, Δασαρχείων και Τμημάτων που υπάγονται σε αυτές» (Β’4528).
14. Το υπό στοιχεία Γ39682/28-04-2015 έγγραφο του
Εθνικού Τυπογραφείου με θέμα «Υποχρεωτική (από
1.7.2015) αποστολή εγγράφων για δημοσίευση στο φύλλο της Εφημερίδας της Κυβέρνησης με χρήση τεχνολο-
γιών πληροφορικής και επικοινωνιών και προηγμένης
ηλεκτρονικής υπογραφής».
15. Την υπ’ αρ. 3805/09-11-2007 (Δ’ 38/2008) απόφαση
του Γενικού Γραμματέα Περιφέρειας Δυτικής Ελλάδας
με θέμα: «Κήρυξη δημόσιας δασικής έκτασης 23.426
στρεμ. ως αναδασωτέας, λόγω πυρκαγιάς στις θέσεις
Μπαμπίνης- φυτειών - Παπαδάτου, των Δήμων Αστακού
και Φυτειών, Π.Ε. Αιτ/νιας. Εξαιρούνται από την εφαρμογή της, εκτάσεις άλλης μορφής ή χρήσης».
16. Την υπ’ αρ. 106141/19-03-2025 εισήγηση του Δασαρχείου Αμφιλοχίας, με την οποία υπέβαλε τη σχετι-
κή αλληλογραφία και εισηγείται την μερική ανάκληση,
λόγω πλάνης περί τα πραγματικά δεδομένα, της υπ’ αρ.
3805/09-11-2007 (Δ’ 38/2008) απόφασης αναδάσωσης
του τότε Γενικού Γραμματέα Περιφέρειας Δυτικής Ελλάδας, για έκταση 25.746,41 τ.μ (στη θέση ΑΓΙΑ ΑΝΝΑ), επί
της συνολικής έκτασης των 23.426 στρεμ. που κηρύχθηκε αναδασωτέα λόγω πυρκαγιάς, στις θέσεις Μπαμπίνης-
φυτειών - Παπαδάτου, των πρώην Δήμων Αστακού και
Φυτειών και νύν Ξηρομέρου, Π.Ε. Αιτ/νιας.
17. Την σύμφωνη γνώμη της Διεύθυνσης Δασών
Αιτ/νίας, αποφασίζουμε:
Την μερική ανάκληση, λόγω πλάνης περί τα πραγματικά δεδομένα, της υπ’ αρ. 3805/09-11-2007 (Δ’ 38/2008)
απόφασης αναδάσωσης του τότε Γενικού Γραμματέα
Περιφέρειας Δυτικής Ελλάδας, για έκταση 25.746,41 τ.μ
(στη θέση ΑΓΙΑ ΑΝΝΑ), επί της συνολικής έκτασης των
23.426 στρεμ. που κηρύχθηκε αναδασωτέα λόγω πυρκαγιάς, στις θέσεις Μπαμπίνης- φυτειών - Παπαδάτου, των
πρώην Δήμων Αστακού και Φυτειών και νύν Ξηρομέρου,
Π.Ε. Αιτ/νιας.
Η έκταση για την οποία ανακαλείται μερικώς η ως άνω
απόφαση αναδάσωσης, εμφανίζεται στον κυρωμένο δασικό χάρτη της Π.Ε. Αιτωλοακαρνανίας με τον ειδικότερο
χαρακτηρισμό ΑΔ και σήμερα έχει βλάστηση υπόροφο
ασφάκας, γκορτσιές και πουρνάρια σε πολύ αραιή μορφή κάτω των 25%.
Η ανωτέρω έκταση αποτυπώνεται στο συνημμένο
τοπογραφικό κλίμακας 1: 500 της πολιτικού Μηχανικού
Χριστίνας-Αγγελικής Φέγγα, με Α.Μ.ΤΕΕ 140140.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 216/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 216/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 216/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 216/15.04.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Ι.Π. Μεσολογγίου, 3 Απριλίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης
Εφαρμογής Δασικής Πολιτικής
Πελοποννήσου, Δυτικής Ελλάδας και Ιονίου
ΝΙΚΗΤΑΣ ΜΑΖΗΣ
Ι
Αριθμ. 117096
(2)
Κήρυξη ως αναδασωτέας έκτασης εμβαδού
2.444 τ.μ. στη θέση “Καγιάδι” εντός της δημόσιας ΚΜ 5050 γαιών Αρχαγγέλου, Δήμου Ρόδου,
Π.Ε. Ρόδου.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ.  1 του άρθρου 24 και την παρ.  3 του
άρθρου 117 του Συντάγματος.
2. Τα άρθρα 37, 38 και 41 του ν. 998/1979 (Α’ 289).
3. Τον ν. 3208/2003 (Α’ 303).
4. Τον ν. 4280/2014 (Α’ 159).
5. Τις εγκύκλιες διαταγές του Υπουργείου Γεωργίας:
160417/1180/8-7-1980 και 182447/3049/24-9-1980.
6. Την από 13-8-2021 Πράξη Νομοθετικού Περιεχομένου (Α’ 143) που κυρώθηκε με το άρθρο δεύτερο του
ν. 4824/2021 (Α’ 156).
7. Το άρθρο 1 του π.δ. 6/2022 “Σύσταση Γενικής Γραμματείας Δασών στο Υ.Π.Ε.Ν.” (Α’ 17).
8. Τα άρθρα 47 έως 55 του ν. 4915/2022 (Α’ 63).
9. Το π.δ. 29/2022 “Τροποποίηση του π.δ. 132/2017
Οργανισμός Υ.Π.Ε.Ν” (Α’ 77).
10. Την υπό στοιχεία ΥΠΕΝ/ΥΠΡΓ/79859/5910/
25-7-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας “Διορισμός Γενικού Γραμματέα Δασών του Υπουργείου Περιβάλλοντος
και Ενέργειας” (Υ.Ο.Δ.Δ. 745).
11. Την υπό στοιχεία ΥΠΕΝ/ΔΝΕΠ/83988/2740/
25-8-2022 απόφαση του Υπουργού και Υφυπουργού
Περιβάλλοντος και Ενέργειας καθώς και του Γενικού
Γραμματέα Δασών του Υπουργείου Περιβάλλοντος
και Ενέργειας “Εξουσιοδότηση υπογραφής “Με εντολή
Υπουργού” του Υπουργού Περιβάλλοντος και Ενέργειας,
“Με εντολή Υφυπουργού” του Υφυπουργού Περιβάλλοντος και Ενέργειας και “Με εντολή Γενικού Γραμματέα
Δασών” του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του Υ.Π.ΕΝ., στους Προϊστάμενους των Επιθεωρήσεων
Εφαρμογής Δασικής Πολιτικής και στους Προϊστάμενους
των Διευθύνσεων, Δασαρχείων και Τμημάτων που υπάγονται σε αυτές“ (Β’ 4528).
12. Την υπό στοιχεία ΥΠΕΝ/ΔΔΥ/70401/5167/6-7-2022
(ΑΔΑ: Ω8ΔΡ4653Π8-7ΨΡ) απόφαση Υπουργού ΥΠΕΝ “Τοποθέτηση της Αρτέμιδος Αλεξιάδου στη θέση Προϊστα-
μένης της Επιθεώρησης Εφαρμογής Δασικής Πολιτικής
Αιγαίου”.
13. Την υπό στοιχεία ΥΠΕΝ/ΔΔΥ/3724/389/13-1-2023
απόφαση Υπουργού ΥΠΕΝ «Επανατοποθέτηση της Αικατερίνης Μπαλατσούκα στη θέση Προϊσταμένης της Διεύ-
θυνσης Δασών Δωδεκανήσου» (ΑΔΑ: 9ΙΒΔ4653Π8-Η7Ρ).
14. Την υπό στοιχεία ΥΠΕΝ/ΔΠΔ/81975/4526/14-9-2021
εγκύκλιο του Υπουργείου “Περί κηρύξεως εκτάσεων
υπαγομένων στις προστατευτικές διατάξεις της δασικής
νομοθεσίας ως αναδασωτέων”.
15. Την υπ’ αρ. 5962/5-2-2021 (ΑΔΑ: 6Φ49ΟΡ1Ι-ΘΚ0)
απόφαση ανάρτησης του δασικού χάρτη περιοχών αρμοδιότητας Διεύθυνσης Δασών Δωδεκανήσου και την
υπ’ αρ. 4539/3-2-2022 (ΑΔΑ: ΩΣ4ΣΟΡ1Ι-ΓΣ2) πράξη Τροποποίησης αναρτημένου/κυρωμένου Δασικού Χάρτη
συνόλου Δωδεκανήσων λόγω ενσωμάτωσης αυτεπάγγελτων και λοιπών διορθώσεων προδήλων σφαλμάτων.
16. Την υπ’ αρ. 55584/10-11-2022 απόφαση μερικώς
κυρωμένου δασικού χάρτη του συνόλου περιοχής αρμοδιότητας Διεύθυνσης Δασών Δωδεκανήσου (Δ’ 907).
17. Την υπ’ αρ. 25753/22-1-2025 έκθεση αυτοψίας
της δασοπόνου Αγγελικής Καραναστάση σύμφωνα με
την οποία η έκταση πριν την εκχέρσωση ήταν δασικής
μορφής διότι καλύπτονταν από δασική βλάστηση, αποτελούμενη από σχίνα, πουρνάρια, πεύκα και φρύγανα,
με βραχώδεις εξάρσεις σε συνέχεια ενιαίου δασικού οικοσυστήματος με έντονο ανάγλυφο.
18. Την σύμφωνη γνώμη της Διεύθυνσης Δασών Δωδεκανήσου για κήρυξη της εν λόγω έκτασης ως αναδασω-
τέας, διότι καταστράφηκε λόγω εκχέρσωσης και λήψης
αδρανών υλικών, αποφασίζουμε:
Κηρύσσουμε ως αναδασωτέα, με σκοπό την προστασία των εδαφών, του δασικού περιβάλλοντος και την
αποκατάσταση της βλάστησης, με φυσική αναγέννηση
ή τεχνητή αναδάσωση, για να αποκλεισθεί η χρήση της
για κάθε άλλο σκοπό, την δασικής μορφής έκταση (ΔΔ),
που καταστράφηκε από εκχέρσωση και λήψη αδρανών
υλικών από το έτος 2022 έως και 1-12-2024, εμβαδού
2.444 τ.μ. με στοιχεία (1, 2, 3, ... ,15, 1) όπως απεικονίζεται στο τοπογραφικό διάγραμμα το οποίο θεωρήθηκε
και συνοδεύει την παρούσα. Η έκταση που κηρύσσεται
αναδασωτέα περιλαμβάνεται σε πολύγωνο του μερικώς
κυρωμένου δασικού χάρτη που αποδόθηκε και κυρώθηκε ως -ΔΔ-, βρίσκεται στη θέση “Καγιάδι” εντός της
δημόσιας ΚΜ 5050 γαιών Αρχαγγέλου, Δήμου Ρόδου,
Π.Ε. Ρόδου και έχει όρια ως εξής:
Ανατολικά: δασικής μορφής έκταση
Δυτικά: δασικής μορφής έκταση
Βόρεια: δασικής μορφής έκταση
Νότια: άλλης μορφής έκταση
Με την απόφασή μας αυτή δεν προκαλείται δαπάνη
σε βάρος του κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 216/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 216/15.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Ρόδος, 27 Μαρτίου 2025
Με εντολή Γενικού Γραμματέα Δασών
Η Προϊσταμένη Επιθεώρησης
Εφαρμογής Δασικής Πολιτικής Αιγαίου
ΑΡΤΕΜΙΣ ΑΛΕΞΙΑΔΟΥ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400216.pdf | Tokens: 11193]